b'\n_START_ARTICLE_\nFriends of the Earth\n_START_SECTION_\nSkupine Friends of the Earth\n_START_PARAGRAPH_\nFriends of the Earth je v vsaki dr\xc5\xbeavi ve\xc4\x8dstopenjska mre\xc5\xbea, ki se poleg osnovnih aktivnosti, zavzema tudi za napredek in izvajanje okoljske in trajnostne politike. Skupina in aktivisti na vseh nivojih izvajajo izobra\xc5\xbeevalne in raziskovalne aktivnosti._NEWLINE_Od skupin Friends of the Earth se zahteva, da delujejo neodvisno od politi\xc4\x8dnih strank, verskih ali drugih vplivov. Morajo biti odprte, demokrati\xc4\x8dne in nediskriminatorne v svojih notranjih strukturah. Pripravljene morajo biti sodelovati z organizacijami, ki imajo iste cilje. To so pogoji, za ohranitev \xc4\x8dlanstva FOEI._NEWLINE_Nacionalne skupine delujejo na osnovnih nalogah in \xc5\xa1irijo vpliv v svojih dr\xc5\xbeavah hkrati pa se udele\xc5\xbeujejo mednarodnih akcij in nalog, ki so pomembne za FOEI. Se pravi, da lahko lokalni (osnovni) \xc4\x8dlani delujejo v okviru lokalnih nacionalnih in/ali internacionalnih akcij.\n_START_SECTION_\nStruktura mre\xc5\xbee\n_START_PARAGRAPH_\n\xc4\x8clanice v posameznih dr\xc5\xbeavah se lahko poimenujejo kar Friends of the Earth ali pa se poimenujejo po ustreznem prevodu v njihovem nacionalnem jeziku, npr, Friends of the Earth (USA), Friends of the Earth (EWNI) (England Wales and Northern Ireland), (v prevodu Anglija, Wales in Severna Irska), Amigos de la Tierra (\xc5\xa0panija in Argentina). Kakorkoli, polovica \xc4\x8dlanic deluje pod lastnimi imeni, ki odra\xc5\xbea njihovo neodvisnost porekla in kasnej\xc5\xa1i pristop k organizaciji, kot npr. ERA (FOE Nigeria) in WALHI (FOE Indonesia)._NEWLINE_Aktivnosti Friends of the Earth International (FoEI) podpira pisarna, stacionirana v Amsterdamu in izvr\xc5\xa1ni odbor, znan kot ExCom. ExCom izvolijo vsi \xc4\x8dlani na generalnem sestanku, ki je organiziran vsako drugo leto. Na omenjenem sestanku se dolo\xc4\x8dijo in potrdijo politi\xc4\x8dne smernice in aktivnosti, ki se bodo izvajale. Poleg dela, ki je vodeno s strani FOEI, je nacionalnim skupinam ali \xc4\x8dlanicam dovoljeno organizirati svoje aktivnosti in delovati bilateralno ali multilateralno kot jim pa\xc4\x8d ustreza. Edini pogoj je, da ne kr\xc5\xa1ijo za\xc4\x8drtanih smernic organizacije na internacionalni ravni.\n_START_SECTION_\nZgodovina\n_START_PARAGRAPH_\nFriends of the Earth je bila ustanovljena v Zdru\xc5\xbeenih Dr\xc5\xbeavah leta 1969. Njen ustanovitelj je bil David Brower po tem, ko je zaklju\xc4\x8dil sodelovanje z Sierra Club, ki se je upirala izzivom gradnje nuklearnih objektov. Mednarodna mre\xc5\xbea je postala leta 1971 na sre\xc4\x8danju predstavnikov iz Zdru\xc5\xbeenih Dr\xc5\xbeav, \xc5\xa0vedske, Zdru\xc5\xbeenega Kraljestva (UK) in Francije. Ostale zgodovinske podatke se lahko najde v \xc4\x8dlankih internacionalnih organizacij FOE.'